യോനിയുടെ മുൻഭാഗത്തെ കട്ടിയേറിയ കന്യാചർമം മാറാതിരിക്കുക, അവിടുത്തെ മാംസപേശികൾ കൂടുതലായി വളരുക, യോനീസങ്കോചം, ലൂബ്രിക്കേഷന്റെ കുറവ്, അണുബാധ, വേദനയേറിയ സംഭോഗം, ലൈംഗിക താൽപര്യക്കുറവ്, മാനസിക പ്രശ്നങ്ങൾ തുടങ്ങി പല കാരണങ്ങൾ കൊണ്ടും ശരിയായി ലൈംഗികബന്ധത്തിൽ ഏർപ്പെടാൻ കഴിയാതെ വരാറുണ്ട്. ഇത് മൂലം ഗർഭധാരണം തടസ്സപ്പെടുന്നു. ഗർഭാശയത്തിൽ നിന്നുമുള്ള സ്രവങ്ങളുടെ തകരാറു മൂലം പുരുഷബീജങ്ങൾക്ക്ഗർഭപാത്രത്തിൽ എത്തിച്ചേരാൻ കഴിയാതെ വരുന്നതും, ഗർഭപാത്രത്തിലെ തകരാറുകൾ, മുഴകൾ (ട്യൂമർ) അണ്ഡവാഹിനിക്കുഴലിലെ തകരാറുകൾ, അണ്ഡവിസർജനത്തിലെ പ്രശ്നങ്ങൾ, പിസിഓഎസ് (PCOS), തെറ്റായ ജീവിതരീതികൾ എന്നിവമൂലവും വന്ധ്യത ഉണ്ടാകാം.

ആദ്യ പ്രസവം 28 വയസ്സിനു മുൻപ് നടക്കുന്നതാണ്‌ നല്ലത്. അല്ലാത്തപക്ഷം ചില സ്ത്രീകളിലെങ്കിലും വന്ധ്യതയ്ക്കു കാരണമാകുന്നു. 21- 28 വയസിനുമിടയിൽ ആദ്യത്തെ പ്രസവം നടക്കുന്നത് അമ്മയുടെയും കുഞ്ഞിന്റെയും ആരോഗ്യത്തിന് ഉത്തമമാണ്. 35 വയസിന് ശേഷം സ്ത്രീകളിൽ വന്ധ്യതക്കുള്ള സാധ്യത ഗണ്യമായി കൂടുന്നു. എന്നാൽ 80 ശതമാനത്തിലധികം സ്ത്രീകളിലും വന്ധ്യതയുടെ യഥാർത്ഥ കാരണം കണ്ടെത്താൻ കഴിയാറുണ്ട്. അതിനാൽ ഇതിനു ഫലപ്രദമായ ചികിൽസ നൽകുവാൻ സാധിക്കും.

സ്ത്രീവന്ധ്യത
പുരുഷവന്ധ്യത
ചികിത്സാരീതി
കാരണങ്ങൾ